ai4bharat/Pralekha huggingface dataset:
उपराष्ट्रपती कार्यालय
जागतिक सहकार उद्योगांच्या विकासाच्या तुलनेत भारतीय सहकार उद्योगाला अधिक प्रगती आणि स्वावलंबनाची गरज- व्यंकय्या नायडू
कृषी क्षेत्रात सहकाराची बीज रोवणे गरजेचे अन्यथा विकासाला खीळ- नायडू
मुंबई, 15 नोव्हेंबर 2018
माननीय लक्ष्मणराव इनामदार जन्मशताब्दी निमित्ताने आयोजित व्याख्यानात उपराष्ट्रपती व्यंकय्या नायडू यांनी सांगितले की, महाराष्ट्राच्या सातारा जिल्ह्यात ऋषीपंचमीला जन्मलेल्या लक्ष्मणराव इनामदार यांनी खऱ्या अर्थाने ऋषी म्हणून आपले सर्व जीवन समाजसेवेत अर्पण केले. सहकार्याची कल्पना इनामदार यांनी सर्वप्रथम रुजवली आणि सहकार भारतीद्वारे रचनात्मक सहकार आंदोलन घडवून देशभरात जवळपास 450 जिल्ह्यांमध्ये तसेच विभिन्न क्षेत्रात 20,000 सहकारी समित्यांची त्यांनी स्थापना केली.
व्यंकय्या नायडू हे आज मुंबई विद्यापीठात माननीय लक्ष्मणराव इनामदार जन्मशताब्दी निमित्ताने सहकार भारतीद्वारा आयोजित “सहकार” या विषयावर बोलत होते.
नायडू पुढे म्हणाले की, जागतिक पातळीवर जसे की जपान, जर्मनी, फ्रान्स, नेदरलँड आणि अमेरिका, बांग्लादेश यांच्या सहकार क्षेत्रातील विकासाच्या तुलनेत, भारतीय सहकार उद्योगांना बरीच प्रगती करायची आहे. त्यांनी सहकार क्षेत्रातील व्यवस्थापन, सदस्यांच्या सहभागाची उणीव, संस्थांमधील राजकारण, नोकरशाहांचे नियंत्रण या आव्हानांवर प्रकाशझोत टाकला. ते म्हणाले की, महिला आणि तरुण यांचा या क्षेत्रातील सहभाग निम्न असून या वर्गाला प्रोत्साहन देण्याची आवश्यकता आहे. त्यांनी सहकारी पतसंस्थांची कार्यपद्धती, अपूरे स्रोत, सरकारवरील अवलंबितेत वाढ या बाबींमुळे सहकार क्षेत्राची वाढ खुंटली असल्याचे सांगितले. त्यांनी आधुनिक तंत्रज्ञानात्मक अर्थव्यवस्था आणि व्यावसायिक वातावरण सकस असण्यावर जोर दिला. अर्थव्यवस्था म्हटले की स्पर्धा आलीच आणि अति स्पर्धेच्या वातावरणात अर्थव्यवस्थेला हानी होण्याची शक्यता असते. त्यामुळे स्पर्धेला मर्यादा आहे. परंतु सहकारी क्षेत्रात स्पर्धा अमर्यादित आहेत.
भारतातील कृषी क्षेत्रासाठी केलेल्या विकासकामांच्या घडामोडींचा आढावा घेताना उपराष्ट्रपती म्हणाले की, भारतीय कृषी क्षेत्राला चौकटात्मक बंधांचा अंकुश आहे. सध्या केवळ 5.2 टक्के कृषी कुटुंबांकडे स्वत:चे ट्रॅक्टर असून 85 टक्के कृषी जमीन ही लघु आणि 2 हेक्टरपेक्षा कमी मोजमापाची आहे. ठिबक सिंचन योजना ही केवळ 1.6 टक्के कृषी कुटुंबांकडे ही सुविधा उपलब्ध आहे.
सरकार वर्ष 2022 पर्यंत शेतकऱ्यांचे उत्पन्न दुप्पट वाढवण्यावर जोर देत आहे. यासाठी सरकारने प्रधानमंत्री फसल बीमा योजना, कृषी सिंचन योजना, जनधन योजना आणि मुद्रा अशा योजनांची अंमलबजावणी केली आहे. तसेच सरकारने 63,000 पेक्षा जास्त प्राथमिक कृषी सहकारी संस्थांना संगणकदृष्ट्या सक्षम होण्यासाठी अंदाजपत्रकीय पाठिंबा दिला आहे. या सर्व योजनांचा लाभ शेतकऱ्यांपर्यंत पोहोचणे आवश्यक आहे अन्यथा विकासाला खीळ बसण्याची शक्यता नायडू यांनी व्यक्त केली.
व्यंकय्या नायडू पुढे म्हणाले की, भारतीय सहकार चळवळ ही मोठ्या प्रमाणावर कार्यरत असून ज्यामध्ये 75 टक्के ग्रामीण कुटुंब आणि 25 कोटी सदस्य असलेल्या 8.50 लाख सहकारी संस्था अस्तित्वात आहेत. ‘अमूल’ हे सहकारी क्षेत्रातील भारतातील एक यशस्वी उदाहरण असून ज्याद्वारे भारतात श्वेतक्रांती घडवली गेली. मागील काही वर्षांमध्ये खते, साखर आणि कपास या क्षेत्रात सहकारीता तत्व अवलंबण्यात येत असल्याचे नायडू यांनी सांगितले.
नायडू पुढे म्हणाले की, लक्ष्मणराव इनामदारांनी राष्ट्रीय स्वयंसेवक संघाचे गुजरातचे संघ प्रचारक म्हणून काम करतांना वर्तमान पंतप्रधान नरेंद्र मोदी यांना राजनैतिक आणि सामाजिक मार्गदर्शन करुन शैक्षणिक क्षेत्रासाठी प्रोत्साहन दिले.
B.Gokhale/P.MALANDKAR
(Visitor Counter : 62
पंतप्रधान कार्यालय
गुड फ्रायडे निमित्त पंतप्रधानांनी येशू ख्रिस्त यांच्या त्यागाचं केलं स्मरण
पंतप्रधान नरेंद्र मोदी यांनी गुड फ्रायडे निमित्त येशू ख्रिस्त यांच्या त्याग भावनेचं स्मरण केलं आहे.
ट्विट संदेशाच्या माध्यमातून पंतप्रधान म्हणाले की :-
“आज गुड फ्रायडेच्या दिवशी, प्रभू ख्रिस्ताच्या त्याग भावनेचं आपण धन्यता पूर्वक स्मरण करत आहोत. होता. वेदना आणि दुःख सहन करतानाही सेवा आणि करुणेच्या त्यांच्या आदर्शांपासून ते कधीही विचलित झाले नाहीत. प्रभू ख्रिस्ताच्या विचारांनी लोकांना सदैव प्रेरणा मिळत राहो.”
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 141.70 cr vaccine doses have been administered so far under Nationwide Vaccination Drive
- India's Active caseload currently stands at 75,841
- Active cases account for less than 1% of total cases, currently at 0.22%; Lowest since March 2020
- Recovery Rate currently at 98.40%; Highest since March 2020
- 7,141 recoveries in the last 24 hours increases Total Recoveries to 3,42,37,495
- 6,531 new cases in the last 24 hours
- Daily positivity rate  less than 2% for last 84 days
- Weekly Positivity Rate  less than 1% for last 43 days
- 67.29 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 27 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 29,93,283 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 141.70 कोटीपेक्षा जास्त  मात्रा दिल्या आहेत. एकूण 1,50,57,142 सत्रांद्वारे मात्रा देण्यात आल्या आहेत.
गेल्या 24 तासात 7,141 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,42,37,495 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.40% झाला आहे.
सलग 60 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 6,531 नव्या रुग्णांची नोंद झाली. देशात उपचाराधीन रुग्णांची संख्या 75,841 असून उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 7,52,935 चाचण्या करण्यात आल्या. भारताने आतापर्यंत 67.29 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.63% असून गेले 43 दिवस 1% पेक्षा कमी आहे. दैनंदिन पॉझीटीव्हिटी दर 0.87% असून गेले 84 दिवस 2% पेक्षा कमी आणि 119 दिवस 3% पेक्षा कमी आहे.
इतर अपडेट्स :
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
अर्थ मंत्रालय
ठाणे सी जी एस टी आयुक्तालयाकडून 22 कोटी रुपये मूल्याच्या बनावट इनपुट टॅक्स क्रेडिट रॅकेट उघड ; दोन व्यापाऱ्यांना अटक
मुंबई, 4 जानेवारी 2022
मुंबई झोनच्या ठाणे सीजीएसटी आयुक्तालयाच्या अधिकाऱ्यांनी 22 कोटी रुपयांचे जीएसटी बनावट इनपुट टॅक्स क्रेडिट रॅकेट उघडकिस आणले आहे. सेंट्रल इंटेलिजेंस युनिट, मुंबई सीजीएसटी झोन यांच्याकडून मिळालेल्या माहितीनुसार कारवाई करत अधिकाऱ्यांनी याप्रकरणी दोन व्यावसायिकांना अटक केली आहे जे वडील आणि मुलगा आहेत. मेसर्स शाह एंटरप्रायझेस आणि मेसर्स यूएस एंटरप्रायझेस या दोन वेगळ्या फर्मचे ॲाफिस कांदिवली पश्चिम, मुंबई येथे आहे. दोन्ही कंपन्या फेरस वेस्ट आणि भंगार इत्यादींच्या व्यापारासाठी जीएसटीमध्ये नोंदणीकृत आहेत. 11.80 कोटी रुपये आणि 10.23 कोटी रुपयांची बनावट इनपुट टॅक्स क्रेडिट घेउन त्यांना मंजूर करण्याच्या प्रक्रियेत या व्यक्ती गुंतल्या होत्या. सीजीएसटी कायदा 2017 च्या तरतुदींचे उल्लंघन करून वस्तू किंवा सेवा प्राप्त न करता बनावट इनपुट टॅक्स क्रेडिट हे बनावट संस्थांकडून मिळवून ईतर नेटवर्कच्या संस्थांना देत होत्या.
या दोघांना सीजीएसटी कायदा 2017 च्या कलम 69 अंतर्गत कलम 132 आणि  चे उल्लंघन केल्याबद्दल अटक करून मुख्य महानगर दंडाधिकारी एस्प्लनेड, मुंबई यांच्यासमोर हजर केले. न्यायालयाने त्यांना 14 दिवसांची न्यायालयीन कोठडी सुनावली.
प्रामाणिक करदात्यांना अनुचित स्पर्धा निर्माण करणाऱ्या आणि योग्य कर न भरून फसवणूक करणाऱ्या बनावट इनपुट टॅक्स क्रेडिट नेटवर्कचा बंदोबस्त करण्यासाठी सीजीएसटी मुंबई झोनने ही कारवाई सुरू केली होती. येत्या काही दिवसांत फसवणूक करणाऱ्या आणि करचोरी करणाऱ्यांविरुद्धची मोहीम विभाग अधिक तीव्र करणार आहे अशी माहिती ठाणे आयुक्तालयाचे सीजीएसटी आणि उत्पादन शुल्क आयुक्त राजन चौधरी यांनी एका पत्रकाद्वारे दिली आहे.
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
रेल्वे मंत्रालय
भारतीय रेल्वेचे आधुनिकीकरण
नोव्हेंबर 2021 पर्यंत रेल्वेच्या 575 जोड्या लिंक हॉफमन बुश  कोचमध्ये परिवर्तित
अत्याधुनिक वंदे भारत कोचची निर्मिती सुरू
हमसफर, तेजस, अंत्योदय, उत्कृष्ट डबल डेकर वातानुकूलित यात्री , महामना, दीन दयालू आणि विस्टाडोम यासारख्या सुधारित वैशिष्ट्यांसह कोचचा समावेश केला जात आहे
आधुनिकीकरणाच्या प्रयत्नांचा एक भाग म्हणून, भारतीय रेल्वेने, परंपरागत इंटिग्रल कोच फॅक्टरी  प्रकारच्या डब्यांसह कार्यरत गाड्यांना लिंक हॉफमन बुश  डब्यांमध्ये रूपांतरित करण्याचा निर्णय घेतला आहे, जे तांत्रिकदृष्ट्या उत्कृष्ट आहेत आणि प्रवासाचा उत्तम अनुभव आणि सुरक्षितता प्रदान करतात. यासाठी, 2018 पासून भारतीय रेल्वे फक्त लिंक हॉफमन बुश  कोचचे उत्पादन करत आहे. नोव्हेंबर, 2021 पर्यंत, रेल्वेच्या 575 जोड्या लिंक हॉफमन बुश  कोचमध्ये परिवर्तित करण्यात आल्या आहेत. कार्यरत व्यवहार्यता आणि कोच उपलब्धतेनुसार इंटिग्रल कोच फॅक्टरी  कोचचे लिंक हॉफमन बुश  डब्यांमध्ये रूपांतर टप्प्याटप्प्याने करत आहे. याशिवाय, अत्याधुनिक वंदे भारत कोच तयार केले जात आहेत आणि रेल्वे गाड्यादेखील समाविष्ट केल्या जात आहेत. हमसफर, तेजस, अंत्योदय, उत्कृष्ट डबल डेकर वातानुकूलित यात्री , महामना, दीन दयालू आणि विस्टाडोम यांसारख्या सुधारित वैशिष्ट्यांसह विविध कोच भारतीय रेल्वेमध्ये समाविष्ट केले जात आहेत. तथापि, भारतीय रेल्वे राज्यानुसार रेल्वे गाड्या चालवत नाही किंवा डब्यांचे रूपांतरही करत नाही.
केंद्रीय रेल्वे, दळणवळण आणि इलेक्ट्रॉनिक्स आणि माहिती तंत्रज्ञान मंत्री श्री अश्विनी वैष्णव यांनी आज राज्यसभेत एका लेखी उत्तरात ही माहिती दिली.
गृह मंत्रालय
केंद्रीय गृह आणि सहकारमंत्री अमित शाह यांच्या अध्यक्षतेखाली उत्तराखंडच्या नरेंद्र नगर इथे मध्य क्षेत्रीय परिषदेची 24 वी बैठक संपन्न
पंतप्रधान नरेंद्र मोदी यांच्या नेतृत्वाखाली प्रादेशिक परिषदांची भूमिका सल्लागार म्हणून मर्यादित न राहता कृतिशील मंच म्हणून अधिक उपयुक्त ठरली आहे.
केंद्रीय गृह आणि सहकार मंत्री आमित शाह यांच्या अध्यक्षतेखाली आज उत्तराखंडच्या नरेंद्र नगर इथे मध्य क्षेत्रीय परिषदेची 24 वी बैठक झाली.
यावेळी शाह म्हणाले की पंतप्रधान नरेंद्र मोदी यांच्या नेतृत्वाखाली, क्षेत्रीय परिषदांची भूमिका केवळ सल्लागार म्हणून मर्यादित न राहता, कृतीशील मंच म्हणून अधिक उपयुक्त सिद्ध झाली आहे.
पंतप्रधान नरेंद्र मोदी यांनी कायमच, सहकारी संघराज्य भावनेला मजबूत करण्यावर भर दिला. आणि त्या अंतर्गत, क्षेत्रीय परिषदांमध्ये समस्यांचे निराकरण करणे, वित्तीय समावेशन वाढवणे आणि धोरणात्मक बदलांना अधिक गती देण्याची भूमिका या परिषदांनी पार पाडली आहे. मध्य क्षेत्रीय परिषदेतील राज्यांनी पंतप्रधान नरेंद्र मोदी यांची टीम इंडियाची संकल्पना प्रत्यक्षात उतरवली आहे, असेही शाह यावेळी म्हणाले.
देशातील शेतकऱ्यांना समृद्ध करण्याचा पंतप्रधान नरेंद्र मोदी यांचा संकल्प साकार करण्याच्या दिशेने उचललेले महत्त्वाचे पाऊल म्हणून आता शेतकऱ्यांकडील, डाळी, तेलबिया आणि मका या उत्पादनांची 100 टक्के खरेदी, नाफेडद्वारे किमान हमी भावावर केली जाईल अशी माहिती त्यांनी दिली.
2004 ते 2014 या कालावधीत क्षेत्रीय परिषदांच्या 11 बैठका आणि स्थायी समित्यांच्या 14 बैठका, तर 2014 ते 2023 या कालावधीत क्षेत्रीय परिषदांच्या 25 आणि स्थायी समित्यांच्या 29 बैठका झाल्या, असे शाह यांनी सांगितले. 2004 ते 2014 या कालावधीत एकूण 570 मुद्द्यांवर चर्चा करण्यात आली, त्यापैकी 448 सोडविण्यात आले, तर 2014 ते 2023 या कालावधीत एकूण 1,315 मुद्द्यांवर चर्चा करण्यात आली, त्यापैकी 1,157 प्रश्नांचे निराकरण करण्यात आले, अशी माहिती त्यांनी दिली.
पंतप्रधान कार्यालय
पंतप्रधानांचा अमेरिकेमधल्या प्रमुख व्यावसायिकांशी संवाद
पंतप्रधान श्री नरेंद्र मोदी यांनी आज 23 जून 2023 रोजी वॉशिंग्टन डी.सी. येथील जॉन एफ केनेडी सेंटर येथे अमेरिकेमधल्या व्यावसायिकांच्या मेळाव्याला संबोधित केले.
या कार्यक्रमाचे आयोजन USISPF अर्थात भारत अमेरिका धोरणात्मक भागीदारी संघाद्वारे करण्यात आले होते. अमेरिकेचे राज्य सचिव एच.ई. श्री. अँटनी ब्लिंकन हे देखील यावेळी उपस्थित होते.
भारतात सध्या होत असलेल्या सखोल परिवर्तनावर आणि विविध क्षेत्रात होत असलेल्या प्रगतीवर पंतप्रधानांनी आपल्या भाषणात प्रकाश टाकला. "हाच क्षण आहे" यावर भर देत पंतप्रधानांनी व्यावसायिकांना भारतासोबत भागीदारी करण्यासाठी आमंत्रित केले.
या कार्यक्रमाला विविध क्षेत्रातील सुमारे आघाडीचे एक हजार व्यावसायिक उपस्थित होते.
भारतीय स्पर्धा आयोग
मणिपाल हेल्थ एंटरप्राइजेस प्रायव्हेट लिमिटेडद्वारा कोलंबिया एशिया हॉस्पिटल्स प्रायव्हेट लिमिटेडची 100% हिस्सेदारी संपादन करण्यास सीसीआयची मंजुरी
नवी दिल्ली, 8 जानेवारी 2021
मणिपाल हेल्थ एंटरप्राइजेज प्रायव्हेट लिमिटेडला कोलंबिया एशिया हॉस्पिटल्स प्रायव्हेट लिमिटेडची 100% हिस्सेदारी संपादन करायला भारतीय स्पर्धा आयोगाने  मान्यता दिली आहे.
मणिपाल हेल्थ एंटरप्राइजेज प्रायव्हेट लिमिटेड  मणिपाल शैक्षणिक आणि वैद्यकीय समूहाचा एक भाग असून रूग्णालयांचे कामकाज तसेच बहुविशेष सेवा पुरवतो. किफायतशीर आणि उच्च दर्जाचा आरोग्य सेवा आराखडा विकसित करणे आणि त्याला होमकेअरपर्यंत विस्तारित करणे यावर त्यांचा भर आहे. एमएचईपीएल मलेशिया वगळता भारताबाहेर कोणत्याही व्यवसायात सहभागी नाही.
कोलंबिया एशिया हॉस्पिटल्स प्रायव्हेट लिमिटेड  ही एक खाजगी आरोग्य सेवा कंपनी आहे जी उच्च दर्जाची, परवडणारी, सुलभ आरोग्य सेवा पुरवते. 2005 मध्ये त्यांनी भारतात काम सुरू केले. सीएएचपीएल अकरा मल्टी-स्पेशलिटी रुग्णालये आणि एक टेलि -रेडिओलॉजी व्यवसाय चालवते. सीएएचपीएल भारताबाहेर कोणत्याही व्यवसायात सहभागी नाही. मात्र आंतरराष्ट्रीय कोलंबिया यूएस एलएलसी या आंतरराष्ट्रीय आरोग्य सेवा गटाचा एक भाग आहे, जो भारत, चीन आणि आफ्रिका मध्ये आधुनिक रुग्णालयांची साखळी चालवतो.
आयोगाचा सविस्तर आदेश लवकरच जारी केला जाईलM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
पंतप्रधान कार्यालय
डॉ. टेमसुला एओ यांच्या निधनाबद्दल पंतप्रधानांनी व्यक्त केला शोक
आपल्या साहित्यकृतींद्वारे विस्मयकारक नागा संस्कृती लोकप्रिय करण्यात मोलाची भूमिका बजावणाऱ्या डॉ. टेमसुला आओ यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
आपल्या ट्विटरसंदेशामध्ये पंतप्रधान म्हणाले;
“ आपल्या साहित्यकृतींद्वारे विस्मयकारक नागा संस्कृती लोकप्रिय करण्यात मोलाची भूमिका बजावणारे डॉ. टेम्सुला आओ यांच्या निधनाने मला तीव्र दुःख झाले आहे, शिक्षण आणि सांस्कृतिक क्षेत्रात देखील त्यांनी उल्लेखनीय कार्य केले होते. त्यांचे कुटुंबीय आणि मित्रांच्या प्रती मी माझ्या संवेदना व्यक्त करतो. त्यांच्या आत्म्यास शांती लाभो.”
पर्यावरण, वन एवं जलवायु परिवर्तन मंत्रालय
देशभरातील 8 समुद्रकिनाऱ्यांवर फडकला आंतरराष्ट्रीय ब्लू फ्लॅग
किनारे हे तटीय वातावरणाचे आरोग्य दर्शक असून किनाऱ्यांची स्वछता ही लोकचळवळ करण्याची गरज - केंद्रीय मंत्री प्रकाश जावडेकर
पुढील 3 वर्षात आणखी 100 सागरी किनाऱ्यांना प्रतिष्ठित टॅग मिळवण्याचे भारताचे महत्त्वाकांक्षी लक्ष्य
केंद्रीय पर्यावरण, वन व हवामान बदल मंत्री प्रकाश जावडेकर यांनी आज देशभरात 8 समुद्रकिनाऱ्यांवर आंतरराष्ट्रीय ब्लू फ्लॅग आभासी पद्धतीने फडकावला. यूएनईपी, यूएनडब्ल्यूटीओ, युनेस्को, आययूसीएन, आयएलएस, एफईई या प्रख्यात सदस्यांचा समावेश असलेल्या आंतरराष्ट्रीय ज्युरीने 6 ऑक्टोबर 2020 रोजी डेन्मार्कच्या कोपेनहेगन येथे पुरस्कार जाहीर केला तेव्हा या समुद्र किनाऱ्यांसाठी भारताला हे प्रमाणपत्र मिळाले. ब्लू फ्लॅग प्रमाणपत्र हे 33 कडक निकषांवर आधारित "डेन्मार्क मधील पर्यावरण शिक्षण" फाउंडेशनद्वारे मान्यता प्राप्त एक जागतिक स्तरावरील पर्यावरणीय प्रमाणपत्र आहे.
राज्य व केंद्र सरकार तसेच जनतेच्या प्रयत्नांचे अभिनंदन व कौतुक करतांना जावडेकर म्हणाले की नीटनेटके स्वच्छ सागरी किनारे हे किनारपट्टीचे वातावरण चांगले असण्याचे दर्शक असून ब्लू फ्लॅग प्रमाणपत्र म्हणजे भारताच्या संवर्धन आणि शाश्वत विकास प्रयत्नांची जागतिक मान्यता आहे.
येत्या 3-4 वर्षांत अशा आणखी शंभर समुद्रकिनाऱ्यांना ब्लू फ्लॅग प्राप्त केला जाईल असे सांगताना पर्यावरण मंत्री पुढे म्हणाले की सागरी स्वच्छता ही केवळ सौंदर्य आणि पर्यटनाच्या दृष्टीकोनातूनच नव्हे तर सागरी अस्वच्छता कमी करून तटीय वातावरण टिकाऊ बनविण्यासाठी “लोकचळवळ” बनवण्याची गरज आहे.
Hoisted the International #BlueFlag at 8 beaches virtually. It is a proud moment for India that all the 8 beaches which were showcased have been awarded the coveted blue flag. I compliment and congratulate the State Governments, officials and people for this feat.@moefcc pic.twitter.com/xKXRjbKt2N
— Prakash Javadekar  December 28, 2020
आंतरराष्ट्रीय ब्लू फ्लॅग जिथे फडकावले गेले ते समुद्र किनारे आहेत: कप्पड , शिवराजपूर , घोघला , कासारकोड आणि पादुबिद्री , ऋषिकोंडा , गोल्डन  आणि राधानगर . राज्यमंत्री आणि संबंधित राज्य व केंद्रशासित प्रदेशांच्या वरिष्ठ अधिका-यांनी देखील या समुद्रकिनाऱ्यांवर ध्वज फडकावले.
जून 2018 मध्ये जागतिक पर्यावरण दिनाच्या दिवशी भारताने एकाच वेळी 13 किनारपट्टीवरील राज्यांमधून आय-अँम-सेव्हिंग-माय-बीच ही किनारपट्टी स्वच्छता चळवळ सुरु करून त्यानंतर मंत्रालयाचा प्रतिष्ठित कार्यक्रम बीईएएमएस  राबवून किनारपट्टीच्या क्षेत्राच्या शाश्वत विकासाचा प्रवास सुरू केला.
आज, 10 किनारपट्टीच्या राज्यांमध्ये बीईएएमएस कार्यक्रम सुरू झाल्यामुळे या किनारपट्टीवर 500 टन पेक्षा जास्त घनकचऱ्याचे संकलन करून पुनर्प्रक्रिया आणि वैज्ञानिक पद्धतीने विल्हेवाट लावली गेली ज्याद्वारे 78 टक्के सागरी कचरा आणि 83 टक्के प्लास्टिक कचरा कमी होऊन समुद्रकिनार्यावरील स्वच्छतेच्या आंतरराष्ट्रीय पातळीत सुधारणा झाली आहे. या कार्यक्रमाद्वारे पुनर्प्रक्रिया आणि पुनर्वापराने अंदाजे 11000 किलोलीटर पाण्याची बचत झाली ज्यामुळे या समुद्रकिनार्यावर येणाऱ्या पर्यटकांमध्ये 85 टक्क्यांपेक्षा जास्त वाढ झाली आहे.
S.Tupe/V.Joshi/P.Kor
अर्थ मंत्रालय
एअर इंडियाच्या मालकीचे धोरणात्मक हस्तांतरण पूर्ण
नीलांचल इस्पात निगम लिमिटेडसाठी धोरणात्मक भागीदार निवडला
एलआयसीची समभाग विक्री लवकरच
राष्ट्रीय पायाभूत सुविधा निधी पुरवठा आणि विकास बँक तसेच राष्ट्रीय मालमत्ता पुनर्बांधणी कंपनी यांच्या कामकाजाला सुरवात
बंद होणाऱ्या कंपन्यांच्या यासंदर्भातल्या प्रक्रियेला वेग देण्यासाठी सेंटर फॉर प्रोसेसिंग एक्सलरेटेड कॉर्पोरेट एक्झिट ची स्थापना होणार
नवी दिल्ली, 1 फेब्रुवारी 2022
नव्या सार्वजनिक क्षेत्र आस्थापना धोरणाच्या अंमलबजावणीच्या दिशेने, एअर इंडियाच्या मालकीचे धोरणात्मक हस्तांतरण पूर्ण झाल्याचे केंद्रीय वित्त मंत्री निर्मला सीतारामन यांनी म्हटले आहे. 2022-23 साठीचा केंद्रीय अर्थसंकल्प संसदेत सादर करताना त्या आज बोलत होत्या.
एनआयएनएल, नीलांचल इस्पात निगम लिमिटेडसाठी धोरणात्मक भागीदाराची निवड झाल्याचेही त्यांनी सांगितले. एलआयसीची समभाग विक्री लवकरच अपेक्षित असल्याचे त्या म्हणाल्या. राष्ट्रीय पायाभूत सुविधा निधी पुरवठा आणि विकास बँक, नॅबफीड तसेच राष्ट्रीय मालमत्ता पुनर्बांधणी कंपनी यांच्या कामकाजाला सुरवात झाल्याचे त्यांनी सांगितले. बंद होणाऱ्या कंपन्याच्या या संदर्भातल्या प्रक्रियेला गती आणि नव्या कंपन्यांच्या नोंदणीला वेग देण्यासाठी माहिती तंत्रज्ञान आधारित अनेक प्रणाली स्थापन करण्यात आल्या आहेत. स्वेच्छेने बंद होणाऱ्या अशा कंपन्यांच्या प्रक्रियेला वेग देण्यासाठी री- इंजियनीरिंग प्रक्रियेसह सेंटर फॉर प्रोसेसिंग एक्सलरेटेड कॉर्पोरेट एक्झिट  ची स्थापना होणार आहे. यामुळे यासाठीचा सध्याचा दोन वर्षाचा कालावधी 6 महिन्यापर्यंत कमी होणार आहे.
नादारी आणि दिवाळखोरी संहिता
नादारी आणि दिवाळखोरी संहितेत आवश्यक सुधारणा करण्यात येणार असल्याचेही वित्त मंत्र्यानी सांगितले.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 316
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 175.46 cr vaccine doses have been administered so far under Nationwide Vaccination Drive
- India's Active caseload currently stands at 2,02,131
- Active cases stand at 0.47%
- Recovery Rate currently at 98.33%
- 37,901 recoveries in the last 24 hours increases Total Recoveries to 4,21,24,284
- 16,051 new cases recorded in the last 24 hours
- Daily positivity rate 
- Weekly Positivity Rate 
- 76.01 cr Total Tests conducted so far; 8,31,087 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 21 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 7 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 175 कोटी 46 लाखांचा  टप्पा ओलांडला आहे. देशभरात 1,98,99,635 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 37,901 रुग्ण कोविड आजारातून बरे झाले. त्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,21,24,284 झाली आहे. परिणामी, भारतातील रोगमुक्ती दर 98.33% झाला आहे.
गेल्या 24 तासांत, 16,051 नव्या कोविड ग्रस्त रुग्णांची नोंद झाली. भारतातील कोविड सक्रिय  रुग्णसंख्या सध्या 2,02,131 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.47% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 8,31,087 चाचण्या करण्यात आल्या. देशात आतापर्यंत एकंदर 76 कोटी 1 लाखांहून अधिक  चाचण्या करण्यात आल्या आहेत. देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 2.12% आणि दैनंदिन पॉझिटीव्हिटी दर 1.93% इतका आहे..
इतर अपडेट्स :
- राज्ये आणि केंद्रशासित प्रदेशांकडे 11 कोटी 18 लाखांपेक्षा अधिक न वापरलेल्या मात्रा अद्याप शिल्लक आहेत.
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
वाणिज्य आणि उदयोग मंत्रालय
भारत व मॉरिशस यांमधील सर्वसमावेशक आर्थिक सहकार्य व भागीदारी कराराला केंद्रीय मंत्रिमंडळाची मंजुरी
प्रधानमंत्री नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत व मॉरिशस यांमधील सर्वसमावेशक आर्थिक सहकार्य व भागीदारी कराराला मंजुरी दिली आहे.
भारत मॉरिशसमधील या CECPA ची वैशिष्ट्ये:
भारताने एखाद्या आफ्रिकन देशाशी केलेला हा पहिला व्यापारी करार आहे.
हा करार मर्यादित आहे, ज्यात खालील बाबींचा समावेश असेल -
रुल्स ओफ ओरिजिंस, वस्तू व सेवांचा व्यापार, व्यापारापुढील तांत्रिक अडथळे, सॅनिटरी व फायटोसॅनिटरी उपाययोजना, विवाद व तंटे सोडविणे, व्यावसायिक सेवा पुरवणाऱ्या तंत्रज्ञांची ये जा, दूरसंचार सेवा, आर्थिक सेवा, सीमाशुल्क प्रणाली, तसेच इतर अनेक क्षेत्रांमध्ये सहकार्य.
प्रभाव व फायदे:
CECPA मुळे या दोन देशांतील व्यापाराला प्रोत्साहन मिळेल व विकास होण्यासाठी संस्थागत प्रणाली मिळेल.
भारत व मॉरीशस दरम्यानच्या या कराराअंतर्गत तीनशे दहा प्रकारच्या निर्यात होणाऱ्या वस्तू तसेच इतर बाबी येतात. मॉरिशस मधून भारतात येणाऱ्या 615 वस्तूंना भारतीय बाजारात प्राथमिकता मिळेल. यात गोठवलेले मासे, विशेष प्रकारची साखर, बिस्किटे, ताजी फळे, फळांचे रस, मिनरल वॉटर, बिअर, साबण, पिशव्या, वैद्यकीय व शल्यविशारद उपकरणे तसेच वस्त्रप्रावरणे यांचा समावेश आहे.
सेवांच्या व्यापाराअंतर्गत भारतीय सेवा पुरवठादारांना मॉरिशसमधील 11 सेवाक्षेत्रातील 115 उपक्षेत्रांमध्ये प्राथमिकतेने प्रवेश मिळेल. यात व्यावसायिक सेवा, संगणक संबंधित सेवा, संशोधन व विकास, इतर औद्योगिक सेवा, दूरसंचार, बांधकाम, वितरण, शिक्षण क्षेत्र, पर्यावरण संबंधी, आर्थिक, पर्यटन संबंधित, मनोरंजन क्षेत्रातील, योग, दृक्श्राव्य सेवा, तसेच वाहतूक सेवांचा समावेश आहे.
भारताने मॉरिशसला 11 सेवाक्षेत्रातील 95 उपक्षेत्रांच्या बाजारात प्रवेश देऊ केला आहे. यात व्यावसायिक सेवा, संशोधन व विकास, इतर व्यापारी सेवा, दूरसंचार, आर्थिक, वितरण, उच्च शिक्षण, पर्यावरण विषयक, आरोग्य पर्यटन व इतर पर्यटन संबंधी सेवा, मनोरंजन सेवा व वाहतूक सेवांचा समावेश आहे.
काही अतिसंवेदनशील उत्पादनांसाठी करारावर सही झाल्यापासून दोन वर्षांच्या काळात स्वयंचलित ट्रिगर सेफगार्ड प्रणाली लागू करण्याच्या दृष्टीने वाटाघाटी करण्यासाठी दोन्ही बाजूंची सहमती आहे.
वेळापत्रक:
दोन्ही देशांकडून संबंधित अधिकारी या करारावर सह्या करण्यासाठी परस्परांच्या सोयीने विशिष्ट तारीख ठरवतील व त्याच्या पुढील महिन्याच्या एक तारखेपासून हा करार लागू होईल.
पार्श्वभूमी:
भारत व मॉरिशस या देशांमध्ये उत्तम द्विपक्षीय संबंध असून त्यांना ऐतिहासिक व सांस्कृतिक जवळीक, वारंवार होणारे उच्चस्तरीय राजकीय संवाद, विकासासाठी सहकार्य, संरक्षण विषयक भागीदारी, तसेच दोन्ही देशातील नागरिकांचे परस्पर संबंध, यांची पार्श्वभूमी आहे. मॉरिशस हा भारताच्या विकासातील महत्त्वाचा भागीदार आहे. 2016 साली भारताने मॉरिशसला 35.3 कोटी अमेरिकन डॉलर्सचे विशेष आर्थिक सहाय्य देऊ केले होते. मॉरिशसच्या सर्वोच्च न्यायालयाच्या नव्या इमारतीचा प्रकल्प हा या विशेष सहाय्य निधी अंतर्गत सुरू असलेल्या पाच प्रकल्पांपैकी एक असून, त्याचे उद्घाटन 2020 चाली प्रधानमंत्री मोदी व मॉरीशसचे प्रधानमंत्री प्रविंद जुगनाथ यांनी एकत्रितपणे केले होते.
2005 सालापासून भारत हा मॉरिशसच्या व्यापारात महत्त्वाचा भागीदार असून मॉरिशसला वस्तू व सेवांची सर्वात जास्त निर्यात भारताकडून होत असते.
भारत व मॉरिशसमधील या करारामुळे दोन्ही देशांमधील आधीच जवळचे असलेले संबंध आणखी बळकट होतील.
कोळसा मंत्रालय
कोळसा मंत्रालय 27 फेब्रुवारीपासून व्यावसायिक कोळसा खाणींचा लिलाव सुरू करणार
नवी दिल्ली, 22 फेब्रुवारी 2023
कोळसा मंत्रालयाने 03 नोव्हेंबर 2022 रोजी व्यावसायिक कोळसा खाणींच्या लिलावाची 6 वी फेरी आणि 5 व्या फेरीचा दुसरा टप्पा सुरू केला, याला उद्योग क्षेत्राकडून अभूतपूर्व प्रतिसाद मिळाला आणि 36 कोळसा खाणींसाठी 96 निविदा प्राप्त झाल्या, यात प्रथमच बोली लावणाऱ्यांचाही सहभाग होता, हे बोलीदारांमधील उत्साह आणि कोळसा खाण क्षेत्राविषयी सकारात्मक भावना प्रतिबिंबित करते.
तांत्रिक मूल्यमापन पूर्ण झाल्यानंतर, एकापेक्षा जास्त बोली प्राप्त झालेल्या 27 कोळसा खाणी सोमवार, 27 फेब्रुवारी 2023 पासून पुढच्या लिलावासाठी ठेवल्या जातील. बोलीदारांना लिलाव प्रक्रियेशी परिचित करण्यासाठी, मॉक ई-लिलाव शुक्रवार, 24 फेब्रुवारी 2023 रोजी आयोजित केला जाईल. बोलीदारांना लिलाव प्रक्रियेशी परिचित करण्यासाठी, शुक्रवार, 24 फेब्रुवारी 2023 रोजी प्रत्यक्ष ई-लिलावासारखा, लिलाव सराव आयोजित केला जाईल.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130